বছর ঘুরতেই আবার দেবী দুর্গা আসছেন হিন্দু ধর্মাবলম্বী ভক্তদের মাঝে। সময় যত ঘনিয়ে আসছে অপেক্ষার প্রহর ততই বেড়েছে। কিন্তু তাতে কি, তাঁর আগমনে আনন্দতো আজ প্রত্যকটি হিন্দু সম্প্রদায়ের ঘরে ঘরে। দেবীর আগমনে শেষ তুলির আচঁল দিতে লক্ষ্মীপুরের ৭৮টি পূজা মন্ডপে দিন-রাত ব্যস্ত সময় পার করছেন প্রতিমা শিল্পীরা। বরণ করে নিতে ব্যস্ত দেবী দুর্গা মায়ের ভক্তরা। ঘর-দুয়ার পরিস্কার আর নতুন সাজে নিজেকে সাজিয়ে তুলতে এখন ব্যস্ত তারা।